CELEX: C2005/182/16
Language: lv
Date: 2005-07-23 00:00:00
Title: Tiesas spriedums (trešā palāta) 2005. gada 26. maijā lietā C-332/03 Eiropas Kopienu Komisija pret Portugāles Republiku (Valsts pienākumu neizpilde — Zivsaimniecība — Resursu saglabāšana un pārvaldība — Regulas (EEK) Nr. 3760/92 un Nr. 2847/93 — Zvejniecības kontroles pasākumi)

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/8
            
         
      TIESAS SPRIEDUMS
   
   (trešā palāta)
   2005. gada 26. maijā
   lietā C-332/03 Eiropas Kopienu Komisija pret Portugāles Republiku (1)
   
   (Valsts pienākumu neizpilde - Zivsaimniecība - Resursu saglabāšana un pārvaldība - Regulas (EEK) Nr. 3760/92 un Nr. 2847/93 - Zvejniecības kontroles pasākumi)
   (2005/C 182/16)
   tiesvedības valoda — portugāļu
   Lietā C-332/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 29. jūlijā cēla Eiropas Kopienu Komisija (pārstāvji — T. van Reins [T. van Rijn] un A.-M. Alviša Vjeira [A.-M. Alves Vieira]) pret Portugāles Republiku (pārstāvji — L. Fernandišs [L. Fernandes] un M. J. Polikarpo [M. J. Policarpo]), Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši Ž.-P. Puisošē [J.-P. Puissochet] (referents), S. fon Bārs [S. von Bahr], J. Malenovskis [J. Malenovský] un U. Lehmuss [U. Lõhmus], ģenerāladvokāte K. Štiksa-Hakla [C. Stix-Hackl], sekretārs R. Grass [R. Grass], 2005. gada 26. maijā ir pasludinājusi spriedumu, kura rezolutīvā daļa ir šāda:
   
               1)
            
            
               Portugāles Republika 1994.-1996. zvejniecības gadā,
               
                           —
                        
                        
                           nepieņemot piemērotas metodes tai piešķirto kvotu izmantošanai,
                        
                     
                           —
                        
                        
                           nenodrošinot Kopienas tiesību ievērošanu saglabāšanas jomā, pietiekami nekontrolējot zvejniecību un pienācīgi nepārbaudot zvejas floti, kā arī pārkraušanu un lomu reģistrēšanu;
                        
                     
                           —
                        
                        
                           provizoriski neaizliedzot zveju ar kuģiem, kas peld zem valsts karoga vai kas reģistrēti tās teritorijā, kad tai piešķirtās kvotas uzskatāmas par izsmeltām, un galīgi aizliedzot zvejniecību tikai tad, kad tās kvotas ievērojami pārsniegta;
                        
                     
                           —
                        
                        
                           nenodrošinot ratificēšanas sistēmas efektīvu darbību, kas aptver jo īpaši savstarpējas pārbaudes un ziņu pārbaudīšanu, izmantojot datorizētu datu bāzi,
                        
                     nav izpildījusi prasības attiecībā uz iepriekš minēto zvejniecības kvotu pārvaldību un kontroli 1994., 1995. un 1996. gadā saskaņā ar 9. panta 2. punktu Padomes 1992. gada 20. decembra Regulā (EEK) Nr. 3760/92, ar kuru izveido Kopienas sistēmu zivsaimniecībai un akvakultūrai, kā arī 2. pantu, 19. panta 1. un 2. punktu, 21. panta 1. un 2. punktu Padomes 1993. gada 12. oktobra Regulā (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai.
            
         
               2)
            
            
               prasību pārējā daļā noraidīt;
            
         
               3)
            
            
               piespriest Portugāles Republikai atlīdzināt tiesāšanās izdevumus.
            
         
      (1)  OV C 135, 07.06.2003.